Vsebina

# Pošiljanje faksov in nastavitev programa LibreOffice za pošiljanje faksov

Za pošiljanje faksov v LibreOffice potrebujete faks modem in gonilnik za faks, s katerim lahko programi komunicirajo z modemom.

### Pošiljanje faksa v pogovornem oknu za tiskanje

1. Odprite pogovorno okno Natisni v meniju Datoteka – Natisni in izberite gonilnik za faks v seznamskem polju Ime.

2. S klikom na V redu odprete pogovorno okno gonilnika za faks, kjer lahko izberete prejemnika faksa.

### Nastavitev LibreOffice ikone za faks

LibreOffice lahko nastavite tako, da boste trenutni dokument samodejno poslali kot faks z enim samim klikom na ikono:

1. Izberite LibreOffice – Nastavitve Orodja – Možnosti – LibreOffice Writer – Tiskanje.

2. V seznamskem polju Faks izberite gonilnik za faks in kliknite V redu.

3. Kliknite ikono s puščico na koncu standardne vrstice. V spustnem meniju izberite Prilagodi.

   Pojavi se zavihek Orodne vrstice pogovornega okna Prilagodi.

4. Kliknite Dodaj ukaze.

5. Izberite kategorijo »Dokumenti« in nato ukaz »Pošlji privzeti faks«.

6. Kliknite Dodaj in nato Zapri.

7. Na zavihku Orodne vrstice kliknite puščico navzdol in novo ikono postavite na želeno mesto. Kliknite V redu.

   V Standardni vrstici je zdaj nova ikona, s katero lahko trenutni dokument pošljete kot faks.

Podobne teme

Dodajanje gumbov v orodne vrstice