Vsebina

# Oblikovanje tabele

Ta odsek vsebuje informacije o tem, kako ustvariti novo tabelo zbirke podatkov v oblikovalnem pogledu.

Odprite datoteko zbirke podatkov, kateri želite dodati novo tabelo. Kliknite ikono Tabele. Izberite Ustvari tabelo v oblikovalnem pogledu, da ustvarite novo tabelo.

V oblikovalnem pogledu lahko zdaj ustvarite polja za svojo tabelo.

- Vnesite nova polja v vrsticah od vrha proti dnu. Kliknite celico Ime polja in vnesite ime polja za vsako podatkovno polje.

- Vključi podatkovno polje s »primarnim ključem«. Base potrebuje primarni ključ za urejanje vsebine tabel. Primarni ključ ima enkratno vsebino za vsak podatkovni zapis. Vstavite npr. številsko polje, z desno tipko miške kliknite prvi stolpec in v kontekstnem meniju izberite Primarni ključ. Nastavite Samodejna vrednost na »Da«, da lahko Base samodejno povečuje vrednost za vsak nov zapis.

- V naslednji celici desno določite Vrsto polja. Ko kliknete v celico, lahko v kombiniranem polju izberete vrsto polja.

Vsako polje lahko sprejme le podatke, ki ustrezajo določeni vrsti polja. V številsko polje npr. ni možno vnesti besedila. Polja zapiskov (memo) v zapisu dBase III so sklici na notranje vodene datoteke z besedilom, ki lahko vsebujejo do 64 kB besedila.

Za vsako polje lahko vnesete izbirni Opis. Besedilo opisa se bo pojavilo kot namig v glavah stolpcev v pogledu tabele.

## Lastnosti polja

Vnesite lastnosti za vsako izbrano podatkovno polje. Nekatere možnosti vnosa morda ne bodo na voljo, odvisno od vrste zbirke podatkov.

V polju Privzeta vrednost vnesite privzete vsebine za vsak nov zapis. To vsebino lahko kasneje uredite.

V polju Potreben je vnos določite, ali polje lahko ostane prazno ali ne.

Za polje Dolžina se lahko prikaže kombinirano polje, ki ponuja možnosti, ki so na voljo.

Podobne teme

Pregled zbirke podatkov