Vsebina

# Izvrši izjavo SQL

Odpre pogovorno okno, v katerega lahko vnesete SQL-izjavo za skrbniška opravila z zbirko podatkov.

Za dostop do tega ukaza ...

V oknu datoteke zbirke podatkov izberite Orodja – SQL.

Izvrševanje ukazov SQL

V to pogovorno okno lahko vnesete le skrbniške ukaze, kot so npr. Grant, Create Table ali Drop Table, ne pa ukazov za filtriranje. Ukazi, ki jih lahko vnesete, so odvisni od vira podatkov. dBASE lahko npr. sprejme samo nekatere ukaze SQL, ki so tukaj navedeni.

Če želite zagnati poizvedbo SQL za filtriranje podatkov v zbirki podatkov, uporabite ukaz Pogled Oblikovanje poizvedbe.

## Ukaz, ki naj bo izvršen

Vnesite skrbniški ukaz SQL, ki ga želite izvršiti.

Npr. za vir podatkov »Bibliography« lahko vnesete ukaz SQL:

SELECT "Address" FROM "biblio" "biblio"

Če želite več informacij o ukazih SQL, preglejte dokumentacijo, ki ste jo prejeli skupaj z zbirko podatkov.

## Neposredno zaženi ukaz SQL

V načinu izvirnega SQL lahko vnesete ukaz SQL, ki ga LibreOffice ne tolmači, temveč ga neposredno pošlje viru podatkov. Če teh sprememb ne prikažete v oblikovalnem pogledu, ne morete preklopiti nazaj na oblikovalni pogled.

## Pokaži rezultat izjav »select«

Pokaže rezultat ukaza SQL SELECT v polju Izhod.

## Izvrši

Zažene ukaz, ki ste ga vnesli v okno Ukaz, ki naj bo izvršen.

## Prejšnji ukazi

Izpiše prej izvedene ukaze SQL. Če želite ukaz še enkrat izvesti, kliknite nanj in nato še Izvrši.

## Stanje

Prikaže stanje ukaza SQL, ki ste ga izvedli, vključno z napakami.

## Izhod

Prikaže rezultate ukaza SQL, ki ste ga izvedli.

### Zapri

Zapre pogovorno okno.