Vsebina

# Uporabniško določene obrobe celic

Izbranim celicam lahko določite številne različne črte.

1. Izberite celico ali obseg celic.

2. Izberite Oblika – Celice.

3. V pogovornem oknu kliknite zavihek Obrobe.

4. Izberite nastavitve obrobe, ki jih želite uporabiti, in kliknite V redu.

Možnosti v območju Razporeditev črt lahko uporabite za obrobe v različnih slogih.

## Izbor celic

Glede na izbor celic je območje videti drugače.

Izbor | Razporeditev črt
--- | ---
Ena celica |
Celice v stolpcu |
Celice v vrstici |
Celice v bloku 2x2 ali večjem |

## Privzete nastavitve

Kliknite eno od ikon Privzeto za nastavljanje ali ponastavljanje več obrob hkrati.

- Tanke sive črte v ikoni kažejo obrobe, ki bodo ponastavljene ali odstranjene.

- Temne črte v ikoni kažejo črte, ki bodo nastavljene z izbranim slogom črte in barvo.

- Debele sive črte v ikoni kažejo črte, ki bodo ostale nespremenjene.

### Primeri

Izberite blok, velik približno 8x8 celic, nato izberite Oblika – Celice – Obrobe.

- Kliknite levo ikono za odstranitev vseh črt. S tem odstranite vse zunanje in notranje črte, kot tudi vse diagonalne črte.

- Kliknite drugo ikono z leve, da nastavite zunanjo obrobo in odstranite vse druge črte.

- Kliknite ikono na skrajni desni, da določite zunanjo obrobo. Notranje črte ostanejo nespremenjene, z izjemo diagonalnih črt, ki so odstranjene.

Zdaj lahko nadaljujete in si ogledate, katere črte določajo ali odstranijo še druge ikone.

## Uporabniško določene nastavitve

V območju Uporabniško določeno lahko s klikom določite ali odstranite posamezne datoteke. Predogled pokaže črte v treh različnih stanjih.

Z zaporednim klikanjem roba ali kota prehajate med tremi različnimi stanji.

Vrste črt | Slika | Pomen
--- | --- | ---
Črna črta |  | Črna črta nastavi ustrezno črto izbranim celicam. Črta je prikazana kot pikčasta, če izberete slog črte 0,05 tč. Dvojne črte se prikažejo, če izberete slog dvojne črte.
Siva črta |  | Siva črta je prikazana, če ustrezna črta izbranih celic ne bo spremenjena. Na tem mestu ne bo nastavljena ali odstranjena nobena črta.
Bela črta |  | Bela črta je prikazana tam, kjer bo ustrezna črta izbranih celic odstranjena.

### Primeri

Izberite posamezno celico, nato izberite Oblika – Celice – Obrobe.

Kliknite spodnji rob za nastavitev zelo tanke črte kot spodnje obrobe. Vse druge črte bodo iz celice odstranjene.

Izberite debelejši slog črte in kliknite spodnji rob. S tem nastavite debelejšo črto za spodnjo obrobo.

Kliknite drugo ikono Privzeto z leve, da nastavite vse štiri obrobe. Nato zaporedoma klikajte spodnji rob, dokler se ne prikaže bela črta. Tako odstranite spodnjo obrobo.

Kombinirate lahko več vrst črt in slogov. Zadnja slika kaže, kako nastavite debele zunanje obrobe (debele črne črte), medtem ko diagonalne črte znotraj celice ne bodo spremenjene (sive črte).

## Soležne celice

Ta možnost je na voljo, če oblikujete obseg celic, ki že imajo obrobe, in nova oblika, določena za obseg, vključuje odstranitev zunanjih obrob.

Možnost Odstrani obrobo je privzeto onemogočena in obrobe ne robovih izbranega obsega ostanejo nespremenjene. Potrdite to možnost, če želite obrobe na robu izbora odstraniti.

Če izberete prednastavitev Brez obrob, je možnost Odstrani obrobo omogočena.

Podobne teme

Določanje obrob za strani

Določanje obrob za odstavke