Vsebina

# Kaj ponuja LibreOffice Calc

LibreOffice Calc je program za delo s preglednicami, s katero lahko računate, analizirate in upravljate podatke. Lahko tudi uvažate in spreminjate preglednice Microsoft Excel.

## Izračuni

LibreOffice Calc vam ponuja funkcije, vključno s statističnimi in bančnimi funkcijami, ki jih lahko uporabite za tvorbo formul za izvedbo kompleksnih izračunov iz podatkov.

Uporabite lahko tudi Čarovnika za funkcije, ki pomaga ustvarjati funkcije po meri.

## Izračuni kaj-če

Zanimiva možnost je neposreden ogled rezultatov sprememb nad enim od faktorjev izračuna, ki ga sestavlja več faktorjev. Tako lahko npr. vidite, kako sprememba časovnega obdobja v izračunu posojila vpliva na obrestne mere ali zneske odplačil. Upravljate lahko tudi z večjimi tabelami – z uporabo različnih vnaprej določenih scenarijev.

## Funkcije za delo z zbirkami podatkov

Preglednice uporabite za razporejanje, shranjevanje in filtriranje podatkov.

LibreOffice Calc omogoča vlečenje-in-spuščanje tabel iz zbirk podatkov, pa tudi uporabo preglednice kot vira podatkov za ustvarjanje pisem v modulu LibreOffice Writer.

## Razporejanje podatkov

Z nekaj kliki miške lahko preuredite svojo preglednico, da prikaže ali skrije določene obsege podatkov, oblikujete obsege glede na posebne pogoje ali na hitro izračunate vmesne vsote in končne vsote.

## Dinamični grafikoni

LibreOffice Calc vam omogoča prikaz podatkov preglednice v dinamičnih grafikonih, ki se samodejno posodobijo, če se spremenijo podatki.

## Odpiranje in shranjevanje datotek Microsoft

Uporabite filtre LibreOffice za pretvorbo datotek Excel ali za odpiranje in shranjevanje v številnih drugih oblikah zapisa.