Vsebina

# Dodeljevanje oblik s formulo

Funkcijo STYLE() je mogoče dodati že obstoječi formuli v celici. Skupaj s funkcijo CURRENT lahko npr. obarvate celico glede na njeno vrednost. Formula =...+STYLE(IF(CURRENT()>3, "Rdeče", "Zeleno")) uporabi slog celice »Rdeče« za celice, ki imajo vrednost več kot 3, za ostale celice uporabi slog »Zeleno«.

Če želite uporabiti formulo za vse celice v izbranem območju, lahko uporabite pogovorno okno Najdi in zamenjaj.

1. Izberite vse želene celice.

2. Izberite menijski ukaz Uredi – Najdi in zamenjaj.

3. V polje Najdi vnesite: .*

   ".*" je regularen izraz, ki določa vsebino trenutne celice.

4. V polje Zamenjaj vnesite naslednjo formulo: =&+STYLE(IF(CURRENT()>3;"Rdeče"; "Zeleno"))

   Simbol »&« določa trenutno vsebino polja Najdi. Ker je to formula, se mora vrstica začeti z enakim znakom. Predvideva se, da sloga celice »Rdeče« in »Zeleno« že obstajata.

5. Označite polji Regularni izrazi in Samo trenutni izbor. Kliknite Najdi vse.

   Vse celice z vsebino, ki so bile vključene v izbor, so sedaj označene.

6. Kliknite Zamenjaj vse.

Podobne teme

Uporabljanje pogojnega oblikovanja

Poudarjanje negativnih števil