Vsebina

# Pogoj – Vse celice

Uveljavi pogojno oblikovanje v množici celic, določenih v izbranem obsegu. Oblikovanje se uveljavi glede na vsebino celotnega obsega.

## Barvna lestvica

Uveljavi barvno lestvico na obsegu, ki ga sestavlja prikaz dvobarvnega ali tribarvnega preliva tega obsega glede na vrednost vsake celice.

Za dostop do tega ukaza ...

#### Iz menijske vrstice:

Izberite Oblika – Pogojno – Barvna lestvica.

#### Iz vmesnika zloženke v zavihkih:

Izberite Osnovno – Pogojno – Barvna lestvica.

#### Iz orodnih vrstic:

Barvna lestvica

### Pogoji

Izračun barvne lestvice je odvisen od dveh oz. treh pogojev, ki so določeni na sledeč način:

- Najmanj (največ): izračuna z uporabo najmanjše (največje) vrednosti v obsegu.

- Vrednost: fiksna vrednost. Vnesite vrednost v besedilno polje.

- Percentil: percentil je vsaka od 99 vrednosti, ki delijo razvrščene podatke na 100 enakih delov, tako da vsak del predstavlja 1/100 vzorčne populacije. Percentil vrne vrednost za niz podatkov od najmanjše do največje vrednosti v množici podatkov. Pri P = 25 pomeni percentil prvi kvartil. P = 50 je tudi srednja vrednost množice podatkov. Vnesite vrednost percentila v besedilno polje. Veljavne vrednosti so od 0 do 100.

- Odstotek: nespremenljiva vrednost, ki predstavlja odstotek najmanjše (največje) dolžine, ki jih določata najmanjša in največja vrednost v obsegu. Najmanjša vrednost 10 % izbere vrednosti pod 10 % odseka [najm.,najv.]. Največja vrednost 80 % izbere vrednosti nad 80 % odseka [najm.,najv.]. Veljavne vrednosti so od 0 (nič) do 100. Ne vnašajte znaka za odstotek (%).

- Formula: izraz formule, ki se začenja z enačajem (=), ki izračuna številsko vrednost. Vrednosti so lahko števila, datumi ali čas. Izraz formule vnesite v besedilno polje.

## Podatkovni stolpec

Možnost Podatkovni stolpec zapolni celico z barvo ali barvnim prelivom glede na številsko vrednost v celici.

Za dostop do tega ukaza ...

#### Iz menijske vrstice:

Izberite Oblika – Pogojno – Podatkovni stolpec.

#### Iz vmesnika zloženke v zavihkih:

Izberite Osnovno – Pogojno – Podatkovna vrstica.

#### Iz orodnih vrstic:

Podatkovni stolpec

### Pogoji

Izračun polnila področja stolpca temelji na spodnjih pogojih:

- Samodejno: samodejno izračuna vrednost glede na najmanjšo in največjo vrednost v obsegu.

- Najmanj (največ): izračuna z uporabo najmanjše (največje) vrednosti v obsegu.

- Vrednost: fiksna vrednost. Vnesite vrednost v besedilno polje.

- Percentil: percentil je vsaka od 99 vrednosti, ki delijo razvrščene podatke na 100 enakih delov, tako da vsak del predstavlja 1/100 vzorčne populacije. Percentil vrne vrednost za niz podatkov od najmanjše do največje vrednosti v množici podatkov. Pri P = 25 pomeni percentil prvi kvartil. P = 50 je tudi srednja vrednost množice podatkov. Vnesite vrednost percentila v besedilno polje. Veljavne vrednosti so od 0 do 100.

- Odstotek: nespremenljiva vrednost, ki predstavlja odstotek najmanjše (največje) dolžine, ki jih določata najmanjša in največja vrednost v obsegu. Najmanjša vrednost 10 % izbere vrednosti pod 10 % odseka [najm.,najv.]. Največja vrednost 80 % izbere vrednosti nad 80 % odseka [najm.,najv.]. Veljavne vrednosti so od 0 (nič) do 100. Ne vnašajte znaka za odstotek (%).

- Formula: izraz formule, ki se začenja z enačajem (=), ki izračuna številsko vrednost. Vrednosti so lahko števila, datumi ali čas. Izraz formule vnesite v besedilno polje.

### Dodatne možnosti

Odpre se pogovorno okno Podatkovni stolpec, kjer je potrebno dodati podrobnosti o prikazu podatkovnih stolpcev.

#### Vstopne vrednosti

Enako kot z zgornjimi pogoji.

#### Barve stolpcev

Izberite barvo za pozitivne in negativne vrednosti.

#### Polnilo

- Preliv: določite barvno lestvico med barvo pozitivnih (negativnih) vrednosti in belo.

- Barva: uporabi pozitivno (negativno) barvo za celotno podatkovno vrstico, brez pojemajočega preliva.

#### Os

Določite položaj navpične osi za podatkovno vrstico. Vrednosti so naslednje:

- Samodejno: navpično os postavi na sredino med največjo in najmanjšo vrednost.

- Sredina: navpično os postavi na sredino stolpca.

- Brez:: ne prikaže navpične osi.

#### Dolžine stolpcev

Določite najmanjšo (največjo) dolžino podatkovnega stolpca v odstotkih glede na širino stolpca.

#### Prikaži le stolpec

Ne prikaže vrednosti v celicah, le v podatkovnih stolpcih.

## Nabor ikon

Dodajte ikono celici glede na vrednost, relativno na določene pragove. Na voljo je več naborov ikon.

Za dostop do tega ukaza ...

#### Iz menijske vrstice:

Izberite Oblika – Pogojno – Nabor ikon.

#### Iz vmesnika zloženke v zavihkih:

Izberite Osnovno – Pogojno – Nabor ikon.

#### Iz orodnih vrstic:

Nabor ikon

### Razpoložljivi nabori ikon

- 3, 4 ali 5 – puščice

- 3, 4 ali 5 – sive puščice

- 3 – zastavice

- 3 – semaforji 1 in 2 (dve različni obliki)

- 3 – smeški 1 in 2

- 3 – simboli

- 4 – krožci, od rdeče do črne

- 4 ali 5 – ocene

- 5 – četrtine

- 5 – škatle

### Pogoji za prage

Pogoje za določitev praga za vsako ikono lahko navedete na naslednji način.

- Vrednost: fiksna vrednost. Vnesite vrednost v besedilno polje.

- Percentil: percentil je vsaka od 99 vrednosti, ki delijo razvrščene podatke na 100 enakih delov, tako da vsak del predstavlja 1/100 vzorčne populacije. Percentil vrne vrednost za niz podatkov od najmanjše do največje vrednosti v množici podatkov. Pri P = 25 pomeni percentil prvi kvartil. P = 50 je tudi srednja vrednost množice podatkov. Vnesite vrednost percentila v besedilno polje. Veljavne vrednosti so od 0 do 100.

- Odstotek: nespremenljiva vrednost, ki predstavlja odstotek najmanjše (največje) dolžine, ki jih določata najmanjša in največja vrednost v obsegu. Najmanjša vrednost 10 % izbere vrednosti pod 10 % odseka [najm.,najv.]. Največja vrednost 80 % izbere vrednosti nad 80 % odseka [najm.,najv.]. Veljavne vrednosti so od 0 (nič) do 100. Ne vnašajte znaka za odstotek (%).

- Formula: izraz formule, ki se začenja z enačajem (=), ki izračuna številsko vrednost. Vrednosti so lahko števila, datumi ali čas. Izraz formule vnesite v besedilno polje.

Podobne teme

Pogojno oblikovanje

Stran Kako uporabljamo pogojno oblikovanje z naborom ikon na wikiju TDF.

Stran Kako uveljaviti pogojno oblikovanje barvne lestvice na wikiju TDF.