Vsebina

# Lik

Ta meni ponuja upravljanje z liki kot predmeti.

### Črta

V trenutnem dokumentu nariše ravno črto, kamor povlečete. Če želite črto nastaviti na 45 stopinj, držite pritisnjeno dvigalko, medtem ko povlečete.

Če želite vnesti besedilo ali črto, dvokliknite črto in natipkajte ali prilepite besedilo. Smer besedila se ujema s smerjo, v katero ste povlekli, da bi narisali črto. Če želite črto skriti, izberite Nevidno v polju Slog črte v vrstici Lastnosti risanega predmeta.

### Pravokotnik

Nariše pravokotnik v trenutnem dokumentu. Kliknite, kjer želite postaviti kot pravokotnika, in povlecite do želene velikosti. Za risanje kvadrata hkrati pritisnite dvigalko.

### Elipsa

V trenutni dokument nariše oval, ko povlečete. Kliknite na mesto, kjer bi radi narisali oval in ga povlecite do želene velikosti. Če želite narisati krog, držite pritisnjeno dvigalko, medtem ko povlečete.

## Vstavi

## Lik

Ta podmeni vsebuje pogoste like, kot so črta, krog, trikotnik in kvadrat, ter simbolne like, kot so smeški, srce in roža, ki jih je možno vstaviti v dokument.

## Porazdeli izbor

Tri ali več izbranih predmetov enakomerno porazdeli vzdolž navpične ali vodoravne osi. Enakomerno lahko porazdelite tudi razmike med predmeti.

## Zasukaj

Zasuče izbrani predmet.

## Preoblikovanje

Spremeni obliko, orientacijo ali polnilo izbranih predmetov.

## Obrni

Izbrani predmeti se obrnejo vodoravno ali navpično.

## Pretvori

Možnosti za pretvorbo izbranega predmeta.

## Poravnava

Spremeni poravnavo izbranih predmetov.

## Razporedi

Spremeni se zaporedje kopičenja izbranega predmeta oziroma izbranih predmetov.

## Združi

Skupine povezujejo izbrane predmete, da se lahko premikajo in oblikujejo kot en predmet.

## Sestavi

Sestavi dva ali več izbranih predmetov v enega samega. Za razliko od združevanja v skupino prevzame združeni predmet lastnosti najbolj spodnjega predmeta glede na plasti. Lahko tudi razdružite združene predmete, vendar se izvirne lastnosti predmeta izgubijo.

## Razdruži

Razdeli združen predmet na posamezne predmete. Izhodni predmeti imajo enake lastnosti črt in polnila kot združeni predmet.

## Spoji

Doda površino izbranih predmetov k površini najnižjega predmeta v izboru. Ta ukaz je najbolje uporabiti s prekrivajočimi se predmeti.

## Odštej

Odšteje površino izbranih predmetov od površine najnižjega predmeta.

## Presekaj

Ustvari obliko iz površine prekrivanja izbranih predmetov.

## Zbiranje besedila

Zbere vsebino dveh ali več izbranih polj z besedilom v enega samega.

## Podvoji

Izdela eno ali več kopij izbranega predmeta.

## Navzkrižno pojemanje

Ustvari like in jih porazdeli z enakimi koraki med dva predmeta risanja.

LibreOffice nariše niz vmesnih oblik med dvema izbranima predmetoma in rezultat združi.

## Izenači širino

Nastavi širino dveh ali več izbranih predmetov na širino nazadnje izbranega predmeta. Izenači širino je na voljo le, če sta izbrana najmanj dva risana predmeta.

## Izenači višino

Nastavi višino dveh ali več izbranih predmetov na višino nazadnje izbranega predmeta. Izenači višino je na voljo le, če sta izbrana najmanj dva risana predmeta.

## Poveži

Ustvari novo črto ali krivuljo Bézier s povezovanjem dveh ali več črt, krivulj Bézier ali drugih predmetov s črtami. Sklenjeni predmeti, ki so zapolnjeni, se pretvorijo v črte in izgubijo lastnosti polnila.

## Prelomi

Prelomi povezave z ukazom Poveži povezanih črt.