Vsebina

# Galerija

Odpre Galerijo v stranski vrstici, kjer lahko izberete grafike in zvoke, ki jih želite vstaviti v dokument.

Za dostop do tega ukaza ...

#### Iz menijske vrstice:

Izberite Pogled – Galerija.

#### Iz vmesnika zloženke v zavihkih:

Izberite Vstavi – Galerija.

#### Na tipkovnici:

Izmenjalka (tipka Option)Izmenjalka + 3

#### Iz orodnih vrstic:

Galerija

Prikažete lahko vsebino Galerije v obliki ikon ali ikon z naslovi in podatki o poti.

Če želite povečati ali pomanjšati predmet iz Galerije, predmet dvokliknite ali ga izberite in pritisnite preslednico.

Teme so nanizane v seznamu na levi strani Galerije. Kliknite temo, če želite pregledati seznam predmetov, s katerimi je povezana.

Če želite vstaviti predmet v Galerijo, ga označite in povlecite v dokument.

## Kontekstni meni teme

Za dostop do naslednji ukazov kliknite desno tipko miške kliknite temo v Galeriji:

### Posodobi

Posodobi videz okna ali izbranega predmeta.

### Izbriši

Izbriše trenutni izbor. Če je izbranih več predmetov, bodo izbrisani vsi. V večini primerov se pred dejanskim brisanjem pojavi vprašanje za potrditev.

Predmet je fizično izbrisan s podatkovnega nosilca ali pa je odstranjen prikaz predmeta, odvisno od okoliščin.

### Preimenuj

Omogoča preimenovanje izbranega predmeta. Ko izberete Preimenuj, bo ime izbrano in neposredno lahko vnesete novega. S smernimi tipkami lahko postavite kazalko na začetek ali konec imena, da izbrišete ali dodate del imena ali da prestavite kazalko.

### Lastnosti

Pogovorno okno Lastnosti vsebuje naslednje strani zavihkov:

#### Splošno

Zavihek Splošno navede splošne nastavitve trenutne teme.

#### Datoteke

Izbrani temi doda nove datoteke.

## Kontekstni meni predmeta

Za dostop do naslednjih ukazov z desno tipko miške kliknite temo v Galeriji:

### Vstavi

Vstavi izbrani predmet v trenutni dokument.

### Vstavi kot ozadje

Vstavi izbrano sliko kot sliko ozadja. Uporabite podmenijska ukaza Stran ali Odstavek, s katerima določite, ali naj slika prekrije celo stran ali le trenutni odstavek.

### Predogled

Izbrani element je v galeriji prikazan pri največji velikosti. Dvokliknite predogled za preklop nazaj v navaden pogled galerije.

### Naslov

Omogoča preimenovanje izbranega predmeta. Ko izberete Preimenuj, bo ime izbrano in neposredno lahko vnesete novega. S smernimi tipkami lahko postavite kazalko na začetek ali konec imena, da izbrišete ali dodate del imena ali da prestavite kazalko.

### Izbriši

Izbriše trenutni izbor. Če je izbranih več predmetov, bodo izbrisani vsi. V večini primerov se pred dejanskim brisanjem pojavi vprašanje za potrditev.

Predmet je fizično izbrisan s podatkovnega nosilca ali pa je odstranjen prikaz predmeta, odvisno od okoliščin.

Če v galeriji izberete Izbriši, bo vnos izbrisan iz galerije, sama datoteka pa bo ostala nedotaknjena.

### Kopiraj

Kopira izbrani element na odložišče.

### Prilepi

Vstavi element, ki ste ga premaknili na odložišče dokumenta. Ta ukaz lahko prikličete le, če je vsebino odložišča mogoče vstaviti na trenutni položaj kazalke.

## Pogled z ikonami

Prikaže vsebino Galerije v obliki ikon.

## Podrobni pogled

Prikaže vsebino Galerije v obliki majhnih ikon s podatki o naslovu in poti.

## Nova

Doda novo temo v galerijo in omogoči izbiro datotek, ki jih želite vključiti v temo.

Podobne teme

Vstavljanje predmetov iz galerije

Dodajanje slik v Galerijo