Vsebina

# Samobesedilo

Ustvari, uredi ali vstavi samobesedilo. Shranite lahko oblikovano besedilo, besedila z grafiko, tabele in polja kot samobesedilo. Za hitro vstavitev samobesedila v dokument vtipkajte bližnjico za samobesedilo in nato pritisnite F3.

Lahko tudi kliknete na puščico zraven ikone Samobesedilo v vrstici Vstavi in nato izberite samobesedilo, ki ga želite vstaviti.

Za dostop do tega ukaza ...

#### Iz menijske vrstice:

Izberite Orodja – Samobesedilo

#### Iz vmesnika zloženke v zavihkih:

Izberite Vstavi – Samobesedilo.

V meniju Vstavi zavihka Vstavi izberite Samobesedilo.

#### Iz orodnih vrstic:

Samobesedilo

#### Na tipkovnici:

Tipka Cmd Krmilka+F3

Uporaba samobesedila

## Samobesedilo

Pogovorno okno Samobesedilo navaja kategorije in vnose v samobesedila.

### Med tipkanjem prikaži opomnik imena kot predlog

Prikaže predlog kot namig za dokončanje besede, potem ko natipkate prve tri črke besede, ki se ujemajo z vnosom v samobesedilo. Za sprejem predloga pritisnite vnašalko. Če se več kot eden vnos v samobesedilu ujema z vtipkanimi črkami, pritisnite kombinacijo tipk Cmd krmilka+tabulatorka, da se premikate po vnosih. Primer: da vstavite lažno besedilo, vtipkajte »Dum« in nato pritisnite vnašalko.

Za prikaz seznama v obrnjenem vrstnem redu pritisnite kombinacijo tipk Cmd krmilka+dvigalka+tabulatorka.

### Ime

Prikaže ime trenutno izbranega vnosa v samobesedilo. Če ste izbrali besedilo v dokumentu, vnesite ime novega vnosa v samobesedilo, kliknite gumb Samobesedilo in nato izberite Novo.

### Bližnjica

Prikaže bližnjico za izbran vnos v samobesedilo. Če ustvarjate nov vnos v samobesedilo, vtipkajte bližnjico, ki jo želite uporabiti za vnos.

### Seznamsko polje

Navede kategorije samobesedil. Za prikaz vnosov v samobesedila v kategoriji dvakrat kliknite kategorijo ali pa kliknite znak plus (+), ki je pred kategorijo. Za vstavitev vnosa v samobesedilo v trenutni dokument izberite vnos iz seznama in kliknite Vstavi.

Vnose v samobesedilo lahko povlečete in spustite iz ene kategorije v drugo.

## Vstavi

Izbrano samobesedilo vstavi v trenutni dokument.

Če v odstavek vstavite neoblikovan vnos v samobesedilo, se vnos oblikuje glede na trenutni slog odstavka.

### Zapri

Zapre pogovorno okno in shrani vse spremembe.

## Samobesedilo

Kliknite za prikaz dodatnih ukazov v samobesedilu, npr.: iz izbora besedil v trenutnem dokumentu ustvarite nov vnos v samobesedilo.

### Nov

Ustvari nov vnos v samobesedilo iz izbora, ki ga naredite v trenutnem dokumentu. Vnos se doda v trenutno izbrano kategorijo samobesedila. Najprej morate vnesti ime, potem pa se prikaže ta ukaz.

### Novo (samo besedilo)

Ustvari nov vnos v samobesedilo samo iz besedila, ki je v izboru, narejenem v trenutnem dokumentu. Grafika, tabele in drugi predmeti niso vključeni. Za prikaz tega ukaza, morate najprej vnesti ime.

### Kopiraj

Kopira izbrane predmete na odložišče.

### Zamenjaj

Vsebino izbranih vnosov v samobesedilo zamenja z izborom, narejenim v trenutnem dokumentu.

### Preimenuj

Odpre pogovorno okno Preimenuj samobesedilo, kjer lahko spremenite ime izbranega vnosa v samobesedilo.

### Izbriši

Izbriše izbrani element ali elemente po potrditvi.

### Uredi

Za urejanje izbranega vnosa v samobesedilo odpre poseben dokument. Za želene spremembe izberite Datoteka – Shrani samobesedilo in nato še Datoteka – Zapri.

### Makro

Odpre pogovorno okno Dodeli makro, kjer lahko izbranemu vnosu v samobesedilo priložite makro.

Lahko uporabite tudi makre, ki so vezani na nekatere pripravljene vnose v samobesedilo v tistih vnosih, ki jih ustvarite vi. Vnosi v samobesedilo se morajo ustvariti z možnostjo »samo besedilo«. Primer: vstavite niz <polje:podjetje> v vnos v samobesedilo in LibreOffice nadomesti niz z vsebino ustreznega polja podatkovne zbirke.

### Uvoz

Odpre pogovorno okno, v katerem lahko izberete dokument ali predlogo dokumenta Word 97/2000/XP, ki vsebuje vnose v samobesedilo, ki jih želite uvoziti.

## Kategorije

Doda, preimenuje ali izbriše kategorije samobesedila.

## Uredi kategorije

Doda, preimenuje ali izbriše kategorije samobesedila.

### Kategorija

Prikaže ime izbrane kategorije samobesedila. Za spremembo imena kategorije vnesite novo ime in nato kliknite Preimenuj. Če želite ustvariti novo kategorijo, vnesite ime in kliknite Nova.

### Pot

Prikaže trenutno pot do mape, kjer so shranjeni izbrani dokumenti kategorije samobesedila. Če ustvarjate kategorijo samobesedila, določite, kje želite shraniti datoteke kategorij.

### Nov

Ustvari novo kategorijo samobesedila z imenom, ki ste ga vnesli v polje Ime.

### Preimenuj

Ime izbrane kategorije samobesedila preimenuje, če vnesete novo ime v polje Ime .

### Izbirni seznam

Navede obstoječe kategorije samobesedila in ustrezne poti.

### Izbriši

Izbriše izbrani element ali elemente brez zahteve po potrditvi.

## Pot

Odpre pogovorno okno Uredi poti, kjer lahko izberete mapo za hrambo svojega samobesedila.

Če želite dodati novo pot v mapo Samobesedilo, kliknite gumb Pot v pogovornem oknu Samobesedilo.

## Shrani povezave glede na

Uporabite to območje za nastavitev, kako naj LibreOffice vstavlja povezave v mapo Samobesedilo.

### Datotečni sistem

Povezave na mape samobesedil na vašem računalniku so relativne.

### Internet

Povezave na datoteke z interneta so relativne.