Vsebina

# Uvažanje in izvažanje datotek z besedilom CSV s formulami

Datoteke CSV so datoteke z besedilom, ki vsebujejo vsebino celic samo enega delovnega lista. Kot ločila med celicami lahko uporabite vejice, podpičja in druge znake. Nizi besedila so prikazani v narekovajih, številke pa brez njih.

## Uvažanje datoteke CSV

1. Izberite Datoteka – Odpri.

2. V polju Vrsta datoteke izberite »Besedilo CSV«. Izberite datoteko in kliknite Odpri. Če ima datoteka pripono .csv, je vrsta dokumenta samodejno prepoznana.

3. Pojavi se pogovorno okno Uvoz besedila. Kliknite V redu.

Če datoteka csv vsebuje formule, vendar želite uvoziti rezultate teh formul, potem izberite LibreOffice – Nastavitve Orodja – Možnosti – LibreOffice Calc – Pogled in počistite potrditveno polje Formule.

## Izvažanje formul in vrednosti kot datotek CVS

1. Kliknite delovni list, ki se bo zapisal kot datoteka csv.

2. Če želite izvoziti formule kot formule, npr. v obliki =SUM(A1:B5), nadaljujte, kot sledi:

   Izberite LibreOffice – Nastavitve Orodja – Možnosti – LibreOffice Calc – Pogled.

   Pod Prikazom označite potrditveno polje Formule. Kliknite V redu.

   Če želite namesto formul izvoziti izračunane rezultate, potem ne smete označiti polja Formule.

3. Izberite Datoteka – Shrani kot. Odpre se pogovorno okno Shrani kot.

4. V polju Vrsta datoteke izberite »Besedilo CSV«.

5. Vnesite ime in kliknite Shrani.

6. V pogovornem oknu Izvoz datotek z besedilom izberite niz znakov ter ločila polj in besedila za podatke, ki se bodo izvozili, ter nato kliknite V redu.

7. Potem ko shranite, počistite potrditveno polje Formule, da se v tabeli spet prikažejo izračunani rezultati.

Podobne teme

Odpiranje in shranjevanje datotek z besedilom CSV

LibreOffice – Nastavitve Orodja – Možnosti – LibreOffice Calc – Pogled

Izvozi datoteke z besedilom

Uvozi datoteke z besedilom