Vsebina

# Geometrija

Prilagodi obliko izbranega predmeta 3D. Spreminjate lahko le obliko predmeta 3D, ki je nastal s pretvorbo iz predmeta 2D. Za pretvorbo 2D-predmeta v 3D izberite predmet, ga s kliknite z desno tipko miške in nato izberite Pretvori – V 3D ali Pretvori – V 3D-predmet sukanja.

Geometrija

Za dostop do tega ukaza ...

Odprite kontekstni meni 3D-predmeta, izberite 3D-učinki – zavihek Geometrija.

## Geometrija

Določi lastnosti oblike izbranih 3D-predmetov.

### Zaobljeni robovi

Vnesite količino, za katero želite zaobliti robove izbranega 3D-predmeta.

### Prilagojena globina

Vnesite količino, za katero želite, da se poveča ali zmanjša sprednja stran izbranega 3D-predmeta.

### Kot vrtenja

Vnesite kot v stopnjah, za katerega želite zasukati izbrani 3D-predmet sukanja.

### Globina

Določi izrivajočo globino izbranega 3D predmeta. Ta možnosti ni na voljo za 3D-predmete vrtenja.

## Odseki

Spremenite lahko število odsekov, ki se uporabljajo za risanje 3D-predmetov vrtenja.

### Vodoravno

Vnesite število vodoravnih odsekov, ki naj se uporabijo v izbranem 3D-predmetu vrtenja.

### Navpično

Vnesite število navpičnih odsekov, ki naj se uporabijo v izbranem 3D-predmetu vrtenja.

## Normale

Spremenite lahko upodabljajoči slog 3D-površine.

### Posebnosti za predmet

3D-površino upodobi glede na obliko predmeta. Krožna oblika je npr. upodobljena s sferično površino.

Posebnosti za predmet

### Plosko

3D-površina je upodobljena kot mnogokotniki.

Plosko

### Okroglo

Upodobljena je gladka 3D-površina.

Okroglo

### Obrni normale

Vir svetlobe se preobrne.

Obrni normale

### Dvostranska osvetlitev

Predmet osvetli od zunaj in od znotraj. Če želite uporabiti ambientalni vir svetlobe, kliknite ta gumb, nato pa gumb Obrni normale.

Dvostranska osvetlitev

### Dvostransko

Oblika 3D-predmeta, ustvarjena s prostoročno črto (Pretvori – V 3D), se zapre.

Dvostransko

### Uporabi

Kliknite za uporabo lastnosti, prikazanih v pogovornem oknu, na izbranem predmetu.

Uporabi

### Posodobi

Kliknite, da si v pogovornem oknu ogledate vse lastnosti izbranega predmeta.

Posodobi

### Polje predogleda

Pokaže predogled trenutnega izbora.

### Pretvori v 3D

S to ikono pretvorite izbrani 2D-predmet v 3D-predmet. Izberete lahko tudi več 2D-predmetov in jih pretvorite v en sam 3D-predmet. Če želite pretvoriti skupino 2D-predmetov v 3D, morate izbrane predmete najprej razdružiti.

Pretvori v 3D

### Pretvori v predmet vrtenja

Kliknite sem, da pretvorite izbrani 2D-predmet v 3D-predmet vrtenja. Izberete lahko tudi več 2D-predmetov in jih pretvorite v en sam 3D-predmet vrtenja. Če želite pretvoriti skupino 2D-predmetov v 3D, morate izbrane predmete najprej razdružiti.

Pretvori v predmet vrtenja

### Perspektiva prikazana/skrita

Kliknite, da vključite ali izključite pogled v perspektivi.

Perspektiva prikazana/skrita